אורן אהרוני (עיתונאי)

אורן אהרוני (נולד ב־20 באפריל 1976) הוא כתב מגזין ועיתונאי חוקר ישראלי. ב־2001–2012 היה כתב, עורך ובמאי בחברת החדשות וקשת 12. עם הקמת תאגיד השידור הישראלי ב־2017 הוא הצטרף לחטיבת החדשות, ומשלהי 2021 הוא ראש דסק התחקירים בה. סדרת כתבות תחקיר מתמשכת שלו, "ארץ עיר", מתמקדת בשלטון המקומי בישראל. אהרוני נולד בישראל ב־20 באפריל 1976, בן בכור, ולו אחות ואח. אמו הייתה מורה בתיכון, ואביו איש ציבור. סבו מצד אביו היה פרופסור יוחנן אהרוני, שלאחר גילוי מגילות קומראן הוביל משלחות ארכאולוגים במדבר יהודה, לחיפושים אחר אתרים חדשים. שמו המקורי היה אהרונהיים, והוא עיברת אותו כשעלה מגרמניה בראשית שנות ה־30. אחיו של יוחנן, אחי סבו של אורן, הוא צבי אהרוני, שהיה ראש אגף החקירות בשב"כ, ראש יחידת קיסריה במוסד ושנטל חלק בלכידת אדולף אייכמן. שנות ילדותו הראשונות של אורן אהרוני עברו עליו בכפר ויתקין, בסמוך למשפחת אמו. סבו מצד אמו היה עמוס דגני שבשנות ה־50 וה־60 היה חבר כנסת מטעם מפא"י ורפ"י, ומאוחר יותר ראש המועצה האזורית עמק חפר. אהרוני העיד על עצמו שהשקפתו הושפעה רבות ממנו. בנעוריו, יצאה משפחתו לשליחות בגרמניה. הוא למד בתיכון אמריקאי בעיירה באד גוטסברג שבבון. מאוחר יותר חזר לישראל, התגייס לצה"ל, ואת שירותו סיים בדרגת סרן. לאחר מכן, למד באוניברסיטת תל אביב וקיבל תואר ראשון במדעי המדינה. כחלק מלימודיו לתואר, למד גם לימודי תעודה בבית הספר כותרת לעיתונאות ולתקשורת. ב־2001 החל אורן אהרוני לעבוד כתחקירן בחברת החדשות ב"שש עם" ובתוכנית "פגוש את העיתונות", אותה גם ערך מאוחר יותר למשך שנתיים. מ־2005 היה כתב לענייני תחבורה ותעופה במהדורה המרכזית. לקראת ביצוע תוכנית ההתנתקות עבר לגור בגוש קטיף, שם יצר כתבות ושידר מהשטח. ב־2008 ביים את הסרט "שבויים" שהופק בקסטינה תקשורת ושודר בקשת 12. באוקטובר 2009 הפך לכתב הכלכלי בחדשות 12. ב־2012 עזב את עבודתו כעיתונאי, ובמרץ 2015 פתח במשותף עם אלעד סאסי, שהיה דובר העמותה אור ירוק, את משרד יחסי הציבור "סאסי אהרוני ייעוץ ואסטרטגיה תקשורתית". כעבור שנתיים, במרץ 2017, החליט לחזור לפעילותו העיתונאית, וחתם על הצטרפות ככתב מגזין לתאגיד השידור הישראלי כאן 11, שבאותה העת היה בשלבי הקמה. בינואר 2020 אורן אהרוני פרסם את דבר קיומו של נהר המצוי בתוואי קניון בעומק של כ־20 מטרים באזור מסוכן הכולל מוקשים שנסחפו בנחל הערבה מדרום ים המלח. הנהר נוצר מנביעות של מים מאקוויפר ההר, וכן בשל מי דליפה מבריכות ים המלח. במקום התפתחו תופעות טבע ייחודיות לאזור זה, כגון שוניות, נטיפים, פטריות וקירות עשויי מלח. מפעלי ים המלח שהיו מעוניינים לבצע עבודות במקום, קיבלו את האישורים הדרושים מהמועצה האזורית תמר והוועדה לתשתיות לאומיות ללא התנגדות מצד המשרד להגנת הסביבה, וזאת בעוד שנמנעו מלהזכיר את דבר קיום הנהר בתסקיר הסביבתי שהוגש מטעמם. העבודות פגמו באותן תופעות טבע. ביוני 2020 הוא פרסם את סדרת הכתבות "מדינת כיל", על פעילותה של חברת כימיקלים לישראל, ועל האופן שבו האינטרסים שלה מתנגשים לעיתים עם האינטרס הציבורי. בדצמבר 2020 אהרוני זכה מטעם כאן חדשות בפרס הצטיינות עיתונאית ע"ש אילן רועה, יחד עם מיכאל שמש, ובדצמבר 2021 מונה לראש דסק התחקירים. עם מינויו לראש דסק התחקירים בשלהי 2021, ולאחר שכבר עסק בנושאים דומים בעבר ברשת ב' במסגרת "סיפור מקומי קצר", אהרוני החל בפרסומו של פרויקט "ארץ עיר"; הוא יצר סדרת כתבות שמציגות את כשלי המנהל התקין ברבות מרשויות השלטון המקומי בישראל, ואת מיעוט־עד־היעדר הפיקוח מצד משרד הפנים ושאר משרדי הממשלה. בעקבות אחת הכתבות שעסקה בהתנהלותו של גזבר עיריית חיפה ג'אקי ואקים, הוא תבע דיבה את כאן ואהרוני, תביעה שנסתכמה בהסכמה עם תוקף של פסק דין – לעדכן על גורם שלישי שחזר בו מטענותיו, ולהבהיר שהתאגיד „לא חטא למלאכתו העיתונאית”. על פעילותו זו, זכה אהרוני בפרס אורי אבנרי לעיתונות אמיצה לשנת 2022. בהמשך, תביעת דיבה הוגשה גם מצד חבר מועצת עיריית חדרה שלומי ימין. במרץ 2022 יצא לגבול אוקראינה–פולין, וסיקר את משבר הפליטים שנוצר עקב מלחמת רוסיה–אוקראינה. אהרוני המשיך את פרסומיו במסגרת "ארץ עיר", וכתבותיו עסקו בחקירות שחיתות; תקצוב רשויות ערביות, ומימוש מטרותיו, לעיתים תחת איומי הפשיעה; וכן ביקורת על מכרזים, היתרי בנייה, פרוטוקולים ופרסום הסכמים קואליציוניים. לאחר הבחירות לרשויות המקומיות ב־2024, התמקד בחפיפות התפקיד של ראשי רשויות שלא נבחרו לכהונה נוספת. אהרוני היה נשוי ליעל עד לפטירתה ב-2024. לשניים שלושה ילדים. בין תחביביו, הוא אוהד את קבוצת הכדורגל מכבי נתניה ומגדל עצי בונסאי. מדיה וקבצים בנושא אורן אהרוני בוויקישיתוף אורן אהרוני, ברשת החברתית אקס (טוויטר) אורן אהרוני, ברשת החברתית LinkedIn אורן אהרוני, במיזם "אישים" לתיעוד היצירה הישראלית ששינתה את שמה לאיי.סי.אל גרופ שנקרא על שם המשחק ארץ עיר אורן אהרוני, באתר www.ishim.co.il כפיר אדר, מהפכה בכאן 11: זה ראש דסק התחקירים החדש, באתר אייס, 27 בדצמבר 2021 יש מה לחקור: הג'וב החדש של הכתב הסרוג בכאן 11, באתר כיפה כתב כלכליסט, אורן אהרוני מונה לכתב הכלכלי החדש של חדשות ערוץ 2, באתר כלכליסט, 28 באוקטובר 2009 אופיר בר-זהר, אורן אהרוני מונה לכתב הכלכלי החדש של חדשות ערוץ 2, באתר TheMarker‏, 29 באוקטובר 2009 ערן סויסה, אורן אהרוני - הכתב הכלכלי של חדשות 2, באתר nrg‏, 28 באוקטובר 2009 אלכסנדר כץ, פעם ב'חדשות 2', היום יחצן: "רגע מכונן? ההבנה שקשה להתפרנס מעיתונות", באתר אייס, 12 במרץ 2015 אמילי גרינצווייג‏, חדשות 2: אורן אהרוני עוזב, באתר וואלה, 28 בנובמבר 2011 עזיבה בחדשות ערוץ 2: הכתב הכלכלי אורן אהרוני פורש - לטובת מיזם יח"צ, באתר Bizportal ציוץ של אורן אהרוני ברשת החברתית אקס (טוויטר), יוחנן אהרוני הוא סבא שלי, 16 במרץ 2021 אלכסנדר כץ, כבר לא יחצן: אורן אהרוני חוזר לעיתונות - וחתם בתאגיד, באתר אייס, 12 במרץ 2017 אורן אהרוני, "מי ידע בכלל שיש דבר כזה?": הנהר הסודי של ישראל, באתר כאן – תאגיד השידור הישראלי, 20 בינואר 2020; אורן אהרוני, "היו המון סימני שאלה": אורן אהרוני ענה על כל השאלות, באתר כאן – תאגיד השידור הישראלי; כאן חדשות, מה כל כך מיוחד בנהר הסודי, למי יש אינטרס להסתיר את קיומו - ומה הסיפור עם המוקשים? אורן אהרוני הגיע לענות על השאלות שלכם בשידור חי, באתר פייסבוק, ‏21 בינואר 2020 אורן אהרוני, מדינת כיל: למה ישראל הפקירה את ים המלח?, באתר כאן – תאגיד השידור הישראלי, 21 ביוני 2020 ארנולד נטייב, כאן חדשות הכריזה על הזוכים בפרס הצטיינות עיתונאית ע"ש אילן רועה לשנת 2020, באתר אייס, 30 בדצמבר 2020 כתבי 'כאן' מיכאל שמש ואורן אהרוני זכו בפרס הצטיינות, באתר ערוץ 7, 30 בדצמבר 2020 אורן אהרוני, למה נשים לא מתמודדות ברשויות המקומיות?, באתר כאן – תאגיד השידור הישראלי, 28 באוקטובר 2018 אורן אהרוני, צמיגים מנוקבים: מלחמת עולם בכפר סבא והוד השרון, באתר כאן – תאגיד השידור הישראלי, 28 באוקטובר 2018 אורן אהרוני, ארץ עיר: סדרת כתבות, באתר כאן – תאגיד השידור הישראלי; ניר וולף, במקום להתעסק באתי כרייף, בואו נתעסק בזה, באתר ישראל היום, 10 בפברואר 2022 יסמין לוי, אין לכם מושג מה קורה בעיריות שלכם. מזל שיש מי שעושה את העבודה השחורה, באתר הארץ, 27 בדצמבר 2021 אורן אהרוני, הטבות למשפחה ומיליון בפיס: חיפה, עיר של תככים, באתר כאן – תאגיד השידור הישראלי, 10 בפברואר 2022 יואב איתיאל‏, דרישת פיצוי של 200,000 שקל מכאן 11: "12 דקות של רכילות זולה", באתר וואלה, 20 בפברואר 2022; גזבר העירייה לשעבר ג'אקי ואקים תובע חצי מיליון שקלים מתאגיד "כאן", באתר כלבו – חיפה והצפון, 9 במאי 2022; ת״א 8204-05-22: ואכים נ' תאגיד השידור כאן ואח', לשון הרע ע״ס 500,000, בית משפט השלום חיפה, באתר תולעת המשפט דורית אסרף מזרחי, איש כאן חדשות אורן אהרוני זכה בפרס אורי אבנרי לעיתונות אמיצה, באתר כאן – תאגיד השידור הישראלי, 26 ביוני 2022; ארגון העיתונאים והעיתונאיות בישראל, חתן פרס אבנרי לעיתונות אמיצה 2022: על האומץ להשמיע את קולו של האינטרס הציבורי מול בעלי השפעה בשלטון המקומי בסדרה #ארץ_עיר., ברשת החברתית אקס (טוויטר); עיתונאי כאן 11 זוכה בפרס יוקרתי: זה המענק שיקבל, באתר אייס שוקי טאוסיג, קפה שחור, באתר העין השביעית, 2 באוקטובר 2022; ת״א 57121-09-22: ימין נ' תאגיד השידור הישראלי - כאן ואח', לשון הרע ע״ס 250,000, בית משפט השלום חדרה, באתר תולעת המשפט אורן אהרוני, נמלטים: שליח כאן חדשות עם הפליטים של חורף 2022, באתר כאן – תאגיד השידור הישראלי, 4 במרץ 2022 ציוץ של כאן חדשות ברשת החברתית אקס (טוויטר), שליח כאן חדשות אורן אהרוני [@orenaharoni1] והצלם דור קשלס בעיר האוהלים הענקית, שהוקמה בגבול אוקראינה-פולין עבור הפליטים, 2 במרץ 2022 קבלן האשפה שקיבל העלאות ושחיתויות של כמיליון, באתר כאן – תאגיד השידור הישראלי, 29 במאי 2023 הירי על חבר המועצה בעיספיא - והתקציב שמיד עבר, באתר כאן – תאגיד השידור הישראלי, 7 בנובמבר 2021; בדרך לשטח, תקציבי רשויות ערביות מתפוגגים, באתר כאן – תאגיד השידור הישראלי, 15 בנובמבר 2022 פרק 24 | כך מצ'פר ראש מועצת דלית אל-כרמל את הקמפיינר, באתר כאן – תאגיד השידור הישראלי, 7 בנובמבר 2021 בלי אישורים ובלי פרוטוקול: המחדלים ביבניאל, באתר כאן – תאגיד השידור הישראלי, 15 בנובמבר 2022 אירוע של ש"ס בחסות העירייה והסתרת מידע: מה קורה בבני ברק?, באתר כאן – תאגיד השידור הישראלי, 9 במאי 2024 אורן אהרוני, שמים רגל ביציאה מהלשכה: ראשי הרשויות היוצאים שמכשילים את מחליפיהם, באתר כאן – תאגיד השידור הישראלי, 2 באפריל 2024 ערוץ 7, כתב 'כאן חדשות' נפרד מאישתו שנפטרה: "אני כל כך מתגעגע ושבור", באתר ערוץ 7, ‏30.08.24